cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.2053
title: การเปรียบเทียบคุณสมบัติการวัดเชิงจิตวิทยาของเครื่องมือวัดอรรถประโยชน์ทางอ้อม 4 ชนิด ในผู้ป่วยโรคหัวใจขาดเลือด

description: ทดสอบและเปรียบเทียบคุณสมบัติการวัดเชิงจิตวิทยา 4 ด้าน ได้แก่ ความเป็นไปได้ ความเที่ยง ความตรง และความไวต่อการเปลี่ยนแปลง ของเครื่องมือวัดอรรถประโยชน์ทางอ้อม 4 ชนิด (EQ-5D, HUI-2, HUI-3 และ SF-6D) กลุ่มตัวอย่างคือ ผู้ป่วยที่ได้รับการวินิจฉัยด้วยโรคหัวใจขาดเลือดทุกประเภท ซึ่งเข้ารับการรักษา ณ แผนกผู้ป่วยนอก โรงพยาบาลจุฬาลงกรณ์ จำนวน 216 คน ผู้ป่วยจะถูกประเมินสภาวะสุขภาพ 2 ครั้ง โดยใช้แบบสอบถาม 4 ฉบับ ได้แก่ EQ-5D, Health Utilities Index (นำไปคิดเป็นคะแนน HUI-2 และ HUI-3), SF-12v2 (นำไปคิดเป็นคะแนน SF-6D) และ MacNew และประเมินระดับความรุนแรงของโรคหัวใจขาดเลือดด้วยแบบประเมิน Specific Activity Scale การประเมินสุขภาพครั้งที่สองเกิดขึ้นเมื่อแพทย์นัดพบผู้ป่วยครั้งถัดไป ผู้วิจัยจะถามคำถามเพื่อให้ผู้ป่วยประเมินการเปลี่ยนแปลงของสภาวะสุขภาพด้วยตนเอง ผลการศึกษาพบว่า ความเป็นไปได้ของการใช้เครื่องมือ ประเมินจากเวลาที่ใช้ในการตอบแบบสอบถาม เครื่องมือ EQ-5D ใช้เวลาน้อยที่สุด ด้านการตอบไม่ครบ พบเฉพาะในเครื่องมือ HUI-2 และ HUI-3 (น้อยกว่า 5%) และผลการตอบค่าสูงสุด พบเฉพาะเครื่องมือ EQ-5D ที่มีค่าเกินเกณฑ์มาตรฐาน (33.3%) ด้านความเที่ยงจากการทดสอบซ้ำ เครื่องมือ EQ-5D, HUI-2 และ HUI-3 มีความคงที่อยู่ในเกณฑ์สูงพิจารณาจากค่าสัมประสิทธิ์สหสัมพันธ์ระหว่างชั้นคะแนน (0.798-0.896) ในขณะที่เครื่องมือ SF-6D มีค่าอยู่ในเกณฑ์ปานกลาง (0.709) ด้านความตรงเชิงลู่เข้า พบว่าเครื่องมือ SF-6D มีความสัมพันธ์กับทุกมิติของแบบสอบถาม SF-12 และ MacNew ในระดับที่สูง (สหสัมพันธ์อันดับของสเปียร์แมน, rho &gt; 0.5, p &lt; 0.01) ส่วนเครื่องมืออื่นๆ มีความสัมพันธ์ระดับปานกลางถึงสูง ด้านความตรงจากการเทียบกับกลุ่มที่รู้ พบว่าเครื่องมือทั้งสี่สามารถจำแนกผู้ป่วยที่มีระดับความรุนแรงของโรคหัวใจขาดเลือดต่างกันได้ (การทดสอบครูสแคล-วอลลิส, p &lt; 0.001) และสุดท้ายด้านความไวต่อการเปลี่ยนแปลง พบว่าเครื่องมือ SF-6D มีความไวต่ำที่สุดประเมินจากขนาดอิทธิพลอยู่ในระดับต่ำ (น้อยกว่า 0.2) จากผลการศึกษาสรุปได้ว่า EQ-5D เป็นเครื่องมือที่มีคุณสมบัติการวัดเชิงจิตวิทยาเหมาะสมที่สุด เนื่องจากมีคุณสมบัติด้านความเที่ยงและความตรงอยู่ในเกณฑ์ดี และมีคุณสมบัติด้านความไวต่อการเปลี่ยนแปลงสุขภาพเหมาะสม อย่างไรก็ตาม เนื่องจากการศึกษานี้ยังมีข้อจำกัดเกี่ยวกับการประเมินความไวของเครื่องมือ ดังนั้น ควรมีการศึกษาเพิ่มเติมเพื่อยืนยันคุณสมบัตินี้
DOI: 10.14457/cu.the.2011.2054
title: การศึกษาความชุกของภาวะหลอดเลือดแดงอินเทอร์นอลคาโรติดส่วนนอกโพรงกะโหลกศีรษะตีบ และความชุกของหลอดเลือดแดงภายในโพรงกะโหลกศีรษะตีบ ในผู้ป่วยที่มารับการฉีดสีสวนหัวใจเนื่องจากโรคหลอดเลือดหัวใจตีบในโรงพยาบาลจุฬาลงกรณ์

description: ที่มา: โรคหลอดเลือดแดงแข็งเป็นโรคที่สามารถเกิดขึ้นได้กับทุกส่วนของร่างกาย ในผู้ป่วยที่มีโรคหลอดเลือดสมองตีบก็อาจมีการตีบของโรคหลอดเลือดหัวใจได้เช่นกัน แต่อย่างไรก็ตามในประเทศไทยยังไม่เคยมีการศึกษาเกี่ยวกับความชุกของหลอดเลือดสมองทั้งภายในและภายนอกโพรงกะโหลกศีรษะตีบในผู้ป่วยที่มีโรคหลอดเลือดหัวใจมาก่อน วิธีการศึกษา: งานวิจัยฉบับนี้ได้ศึกษาความชุกของหลอดเลือดแดงขนาดใหญ่ภายในและหลอดเลือดแดงอินเทอร์นอลแคโรติดภายนอกโพรงกะโหลกศีรษะตีบ ในผู้ป่วยที่มารับการฉีดสีสวนหัวใจในโรงพยาบาลจุฬาลงกรณ์ ตั้งแต่เดือนพฤษภาคม 2554 จนถึงเดือนธันวาคม 2554 จำนวน 320 ราย ผู้ป่วยจะได้รับการตรวจหลอดเลือดสมองด้วยคลื่นเสียงความถี่สูง (carotid duplex ultrasound และ trancranial Doppler ultrasound) โดยให้คำจำกัดความว่ามีหลอดเลือดตีบมากกว่าเท่ากับ 50% ผลการศึกษา: จากจำนวนผู้ป่วยทั้งหมด 320 ราย พบว่า 57 รายมีหลอดเลือดเอ็กซเทอร์นอลแคโรติดส่วนนอกโพรงกะโหลกศีรษะตีบหรือคิดเป็น 17.8% 59 รายมีหลอดเลือดแดงขนาดใหญ่ภายในโพรงกะโหลกศีรษะตีบหรือคิดเป็น 18.4% และมีผู้ป่วย 26 รายที่มีทั้งหลอดเลือดเอ็กซเทอร์นอลแคโรติดส่วนนอกโพรงกะโหลกศีรษะและหลอดเลือดแดงขนาดใหญ่ภายในโพรงกะโหลกศีรษะตีบ หรือคิดเป็น 8.1% จากการตรวจหลอดเลือดสมองด้วยคลื่นเสียงความถี่สูง พบว่า 9.7% ของผู้ป่วยไม่มีหน้าต่างสวนศาสตร์บริเวณขมับ (temporal window) ที่ดีพอ การมีเสียงฟู่ที่หลอดเลือดแคโรติดบริเวณคอ (carotid bruit) หลอดเลือดหัวใจ left main ตีบ และการมีหลอดเลือดหัวใจตีบจำนวนหลายเส้นมีความสัมพันธ์กับการตีบของหลอดเลือดอินเทอร์นอลแคโรติดส่วนภายนอกโพรงกะโหลกศีรษะ การตีบของหลอดเลือดภายในโพรงกะโหลกศีรษะตีบ และการตีบของหลอดเลือดทั้งสองตำแหน่งอย่างมีนัยสำคัญทางสถิติ (p =0.001, p=0.02 และ p= 0.02 ตามลำดับ) สรุป: จากการศึกษานี้พบว่า ความชุกของโรคหลอดเลือดสมองภายนอกโพรงกะโหลกศีรษะตีบในประเทศไทยนั้น พบได้บ่อยกว่าที่เคยมีรายงาน ดังนั้นจึงแนะนำให้ทำการตรวจคัดกรองเพื่อหาโรคหลอดเลือดสมองตีบในผู้ที่มีปัจจัยเสี่ยงของภาวะหลอดเลือดแดงแข็ง โดยเฉพาะในผู้ที่มีโรคหลอดเลือดหัวใจตีบหลายเส้น มีการตีบของหลอดเลือดหัวใจ left main และมี carotid bruit
DOI: 10.25345/c52m3g
title: MassIVE MSV000084606 - Combining proximity labeling and crosslinking mass spectrometry for proteomic dissection of nuclear envelope interactome
title: For BASU proximity labeling experiments, the BASU-LAP1 HEK293T stable cells were incubated in the complete medium with 200 uM biotin for 18 hr. After nucleus fractionation and sonication, 1 mg cell lysate was mixed with streptavidin (SA) magnetic beads then treat with 5mM DSS in PBS.
DOI: 10.14457/cu.the.2011.2055
title: การพัฒนารูปแบบกิจกรรมการศึกษานอกระบบโรงเรียน ที่ใช้การคิดไตร่ตรองและแนวคิดนีโอฮิวแมนนิส เพื่อเสริมสร้างความพึงพอใจในชีวิตสำหรับเยาวชนในศูนย์ฝึกและอบรมเด็กและเยาวชน

description: การวิจัยครั้งนี้มีวัตถุประสงค์เพื่อ (1) เพื่อพัฒนารูปแบบกิจกรรมการศึกษานอกระบบโรงเรียนที่ใช้การคิดไตร่ตรอง และแนวคิดนีโอฮิวแมนนิสเพื่อเสริมสร้างความพึงพอใจในชีวิตสำหรับเยาวชนในศูนย์ฝึกและอบรมเด็กและเยาวชน (2) เพื่อทดลองใช้รูปแบบกิจกรรมการศึกษานอกระบบโรงเรียนที่ใช้การคิดไตร่ตรองและแนวคิดนีโอฮิวแมนนิส เพื่อเสริมสร้างความพึงพอใจในชีวิตสำหรับเยาวชนในศูนย์ฝึกและอบรมเด็กและเยาวชน (3) เพื่อศึกษาปัจจัยและเงื่อนไขที่เกี่ยวกับการนำรูปแบบกิจกรรมการศึกษา นอกระบบโรงเรียนที่ใช้การคิดไตร่ตรองและแนวคิดนีโอฮิวแมนนิส เพื่อเสริมสร้างความพึงพอใจในชีวิตสำหรับเยาวชนในศูนย์ฝึกและอบรมเด็กและเยาวชนที่ได้พัฒนาขึ้นไปใช้ ประชากรคือเยาวชนในศูนย์ฝึกและอบรมเด็กและเยาวชน จำนวน 108 คนกลุ่มตัวอย่างคือเยาวชนในศูนย์ฝึกและอบรมเด็กและเยาวชนจำนวน 60 คน ผลการวิจัยสรุปได้ว่า 1. รูปแบบกิจกรรมการศึกษานอกระบบโรงเรียนที่ใช้การคิดไตร่ตรองและแนวคิดนีโอฮิวแมนนิสเพื่อเสริมสร้าง ความพึงพอใจในชีวิตสำหรับเยาวชนในศูนย์ฝึกและอบรมเด็กและเยาวชน มีองค์ประกอบของรูปแบบกิจกรรมการศึกษานอกระบบโรงเรียนคือ 1. วัตถุประสงค์ 2. ผู้เรียน 3. ผู้สอน 4. เนื้อหาสาระ 5. กิจกรรมการเรียนรู้ 6. ระยะเวลา 7. แหล่งความรู้และสื่อ 8. สภาพแวดล้อม และ 9. การวัดและประเมินผล 2. ผลการทดลองใช้รูปแบบกิจกรรมการศึกษานอกระบบโรงเรียนคือ (1) กลุ่มทดลองมีลักษณะของความพึงพอใจในชีวิตหลังเข้าร่วมกิจกรรมสูงกว่าก่อนเข้าร่วมกิจกรรม อย่างมีนัยสำคัญทางสถิติที่ระดับ .05 (2) กลุ่มทดลองมีผลสัมฤทธิ์ทางการเรียนรู้ในเนื้อหาเกี่ยวกับความพึงพอใจในชีวิตหลังเข้าร่วมกิจกรรมสูงกว่าก่อนเข้าร่วมกิจกรรม อย่างมีนัยสำคัญทางสถิติที่ระดับ .05 (3) กลุ่มทดลองมีทัศนคติที่สอดคล้องกับความพึงพอใจในชีวิตหลังเข้าร่วมกิจกรรมสูงกว่าก่อนเข้าร่วมกิจกรรม อย่างมีนัยสำคัญทางสถิติที่ระดับ .05 (4) กลุ่มทดลองมีพฤติกรรมที่สอดคล้องกับความพึงพอใจในชีวิตหลังเข้าร่วมกิจกรรมสูงกว่าก่อนเข้าร่วมกิจกรรม อย่างมีนัยสำคัญทางสถิติที่ระดับ .05 3. ปัจจัยและเงื่อนไขที่เกี่ยวข้องกับการนำรูปแบบกิจกรรมการศึกษานอกระบบโรงเรียน ที่ใช้การคิดไตร่ตรองและแนวคิดนีโอฮิวแมนนิสเพื่อเสริมสร้างความพึงพอใจในชีวิตสำหรับเยาวชน ในศูนย์ฝึกและอบรมเด็กและเยาวชนไปใช้ ในการวิจัยครั้งนี้พบว่าปัจจัย ได้แก่ 1) ผู้สอนต้องมีทัศนคติเชิงบวกต่อผู้เรียน 2) การสร้างความไว้เนื้อเชื่อใจระหว่างผู้เรียนกับผู้สอน 3) การจูงใจให้เกิดการเรียนรู้โดยไม่บังคับ 4) กิจกรรมการเรียนรู้ต้องมีความหลากหลาย 5) เนื้อหามีความเหมาะสมกับช่วงวัยและความสนใจของผู้เรียน และ 6) สามารถนำความรู้จากเนื้อหาไปใช้ได้จริงในชีวิตประจำวัน และเงื่อนไข ได้แก่ 1) ผู้เรียน 2) ผู้สอน 3) ระยะเวลา 4) การวัดและประเมินผล
DOI: 10.14457/cu.the.2011.2056
title: การพัฒนาระบบบริหารโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษของโรงเรียนในกรุงเทพมหานคร

description: การวิจัยนี้มีวัตถุประสงค์เพื่อ 1) ศึกษาสภาพปัจจุบันและสภาพที่พึงประสงค์ของการบริหาร โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษของโรงเรียนในกรุงเทพมหานคร 2) ศึกษาระบบบริหารโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษของโรงเรียน ที่มีระดับคุณภาพดีในกรุงเทพมหานคร 3) พัฒนาระบบบริหารโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษของโรงเรียนในกรุงเทพมหานคร เก็บรวบรวมข้อมูลโดยการวิเคราะห์เอกสาร การใช้แบบสอบถาม และแบบสัมภาษณ์ วิเคราะห์ข้อมูลโดยการใช้สถิติบรรยาย ผลการวิจัยพบว่า สภาพปัจจุบันและสภาพที่พึงประสงค์ของการบริหารโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ ของโรงเรียนในกรุงเทพมหานคร พบว่าผู้บริหาร ครู นักเรียนและผู้ปกครองของนักเรียนในโครงการ มีสภาพที่พึงประสงค์เรียงลำดับจากค่าเฉลี่ยสูงสุดไปต่ำสุด ได้แก่ ผลผลิต ปัจจัยนำเข้า สภาพแวดล้อมและกระบวนการการบริหาร (X-bar = 4.49 ,4.35 ,4.33 ,4.31 ตามลำดับ) มีสภาพปัจจุบันเรียงลำดับค่าเฉลี่ยสูงสุดไปต่ำสุด ได้แก่ ผลผลิต สภาพแวดล้อม ปัจจัยนำเข้า และกระบวนการการบริหาร (X-bar = 4.02 ,3.99 ,3.93 ,3.88 ตามลำดับ) และมีลำดับความต้องการจำเป็นด้านผลผลิตเป็นอันดับแรก (PNI = 0.1169) 2. ระบบบริหารโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ ของโรงเรียนที่มีระดับคุณภาพดีในกรุงเทพมหานคร เมื่อพิจารณาจากลำดับความต้องการจำเป็นด้านผลผลิตเป็นอันดับแรก พบว่าด้านคุณลักษณะที่พึงประสงค์ของผู้เรียน โรงเรียนมีการจัดกิจกรรมส่งเสริมการเรียนการสอน การจัดการเรียนรู้และการประเมินผลเป็นรูปแบบที่หลากหลาย และนโยบายเป็นไปตามที่กระทรวงศึกษาธิการกำหนด 3. การพัฒนาระบบบริหารโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษของโรงเรียนในกรุงเทพมหานคร เมื่อพิจารณาจากลำดับความต้องการจำเป็นด้านผลผลิตเป็นอันดับแรก พบว่าด้านคุณลักษณะที่พึงประสงค์ของผู้เรียน ควรเพิ่มสุขลักษณะนิสัยที่ดี การออกกำลังกาย ปลอดสิ่งเสพติด จิตสาธารณะ จิตอาสาและจิตสำนึกการอนุรักษ์ธรรมชาติ นอกจากนี้โรงเรียนควรบริหารโครงการโดยผู้ดูแลโครงการ และมีการแยกส่วนการบริหารงานที่ชัดเจน รวมทั้งแยกการประกันคุณภาพกับภาคปกติ
DOI: 10.14457/tu.the.2018.995
title: พฤติกรรมการเปิดรับ ทัศนคติ และกระบวนการตัดสินใจท่องเที่ยวตามแฮชแท็กท่องเที่ยวบนทวิตเตอร์

description: การวิจัยเรื่องพฤติกรรมการเปิดรับ ทัศนคติ และกระบวนการตัดสินใจท่องเที่ยวตามแฮชแท็กท่องเที่ยวบนทวิตเตอร์ โดยการศึกษาครั้งนี้เป็นวิจัยเชิงปริมาณ กลุ่มตัวอย่างเป็นผู้ใช้ทวิตเตอร์ ที่มีอายุ 15 ปีขึ้นไป จำนวน 400 คน และวิเคราะห์ข้อมูลโดยใช้สถิติพรรณนา เพื่ออธิบายลักษณะทางประชากร พฤติกรรมการเปิดรับ ทัศนคติ และกระบวนการตัดสินใจท่องเที่ยวตามแฮชแท็กท่องเที่ยวบนทวิตเตอร์ สามารถสรุปผลการวิเคราะห์ได้ดังนี้ กลุ่มตัวอย่างส่วนใหญ่เป็นเพศหญิง อายุระหว่าง 25 - 44 ปี มีการศึกษาในระดับปริญญาตรี ส่วนใหญ่ประกอบอาชีพพนักงานบริษัท มีรายได้ส่วนตัวต่อเดือน 10,001 - 30,000 บาท เมื่อพิจารณาเกี่ยวกับพฤติกรรมการเปิดรับแฮชแท็กท่องเที่ยวของผู้ใช้ทวิตเตอร์ โดยเฉลี่ยกลุ่มตัวอย่างมีจำนวนครั้งเฉลี่ยในการเปิดรับแฮชแท็กท่องเที่ยว 7 ครั้ง / สัปดาห์ มีระยะเวลาในการเปิดรับแฮชแท็กท่องเที่ยว 30 นาที และมีช่วงเวลาที่เปิดรับแฮชแท็กท่องเที่ยวเป็นประจำคือ 16.01 น. – 22.00 น. ในการทดสอบสมมติฐานทั้งหมด 3 ขอ ผลการศึกษาพบว่า 1) ลักษณะประชากรของผู้ใช้แฮชแท็กทวิตเตอร์ที่แตกต่างกัน มีพฤติกรรมการเปิดรับ (ความถี่) แฮชแท็กท่องเที่ยวแตกต่างกัน ยกเว้นเพียงเพศและการศึกษาที่แตกต่างกัน มีพฤติกรรมการเปิดรับ (ความถี่) แฮชแท็กท่องเที่ยว ไม่แตกต่างกัน ลักษณะประชากรของผู้ใช้แฮชแท็กทวิตเตอร์ที่แตกต่างกัน มีพฤติกรรมการเปิดรับ (ระยะเวลา) แฮชแท็กท่องเที่ยวไม่แตกต่างกัน ยกเว้นเพียงอายุและรายได้เฉลี่ยต่อเดือนที่แตกต่างกัน มีพฤติกรรมการเปิดรับ(ระยะเวลา)แฮชแท็กท่องเที่ยวแตกต่างกัน 2) พฤติกรรมการเปิดรับแฮชแท็กท่องเที่ยวของผู้ใช้ทวิตเตอร์ มีความสัมพันธ์กับทัศนคติที่มีต่อแฮชแท็กท่องเที่ยว 3) ทัศนคติที่มีต่อแฮชแท็กท่องเที่ยวของผู้ใช้ทวิตเตอร์ มีความสัมพันธ์กับกระบวนการตัดสินใจท่องเที่ยว
DOI: 10.14457/tu.the.2018.996
title: การจัดการจราจรบนสามแยกที่ให้รถตรงผ่านตลอด

description: การจัดการจราจรสามแยกโดยให้ช่องจราจรทางซ้ายสุดบนเส้นทางตรงบนสามแยกให้วิ่งผ่านตลอด (ด้านที่ห่างจากถนนสายรอง) การจัดการจราจรในลักษณะดังกล่าวอาจส่งผลให้เกิดความขัดแย้งระหว่างรถในทิศทางตรงดังกล่าวกับรถในทิศทางเลี้ยวขวาจากถนนสายรอง ซึ่งการจัดการรูปแบบสามแยกในบางพื้นที่อาจมีการเพิ่มเกาะป้องกันเพื่อลดการขัดแย้งของรถในทั้ง 2 ทิศทาง ถึงแม้จะมีการเพิ่มเกาะป้องกันแล้วก็ตาม ความขัดแย้งอาจยังคงอยู่ที่ตำแหน่งสิ้นสุดของช่องเลี้ยวขวาหรือตำแหน่งสิ้นสุดพื้นที่เกาะป้องกัน โดยการศึกษานี้มีวัตถุประสงค์เพื่อศึกษาและประเมินการจัดการจราจรบนสามแยกในลักษณะดังกล่าว ด้วยวิธีการใช้โปรแกรมจำลองการจราจร
DOI: 10.14457/tu.the.2018.997
title: ระบบพืชน้ำผสมผสานเพื่อบำบัดน้ำเสียชุมชนที่มีสารเภสัชกรรมตกค้าง

description: วิทยานิพนธ์เล่มนี้มุ่งหมายศึกษาเกี่ยวกับประสิทธิภาพในการบำบัดน้ำเสียและการลดสารเภสัชกรรมตกค้างของระบบพืชน้ำผสมผสาน เนื่องจากในปัจจุบันประชากรไทยส่วนใหญ่มักบริโภคยาปฏิชีวนะทั้งในรูปแบบของยารักษาโรคและยาบำรุงร่างกายเป็นกิจวัตร เมื่อมีการขับถ่ายหรือมีการทิ้งยาลงในระบบบำบัดน้ำเสีย จะส่งผลให้เกิดปัญหายาตกค้างในแหล่งน้ำธรรมชาติ จึงได้สร้างระบบพืชน้ำผสมผสานจำลองขึ้นมาเพื่อศึกษาประสิทธิภาพในการบำบัดน้ำเสียและการลดสารเภสัชกรรมตกค้างในน้ำเสียชุมชน โดยสร้างบ่อบำบัดจำลองขึ้นมาจำนวน 4 บ่อ กำหนดให้ OLR ประมาณ 12-50 กก.-ซีโอดี/เฮกตาร์-วัน โดยบรรจุตัวกลางพลาสติกปริมาณ 50 ม.2/ม.3 และใส่แหนปริมาณ 0.63 กก./ม2 ดำเนินการโดยแบ่งการทดลองออกเป็น 3 ช่วง ในช่วงที่หนึ่งทำการเปรียบเทียบประสิทธิภาพในการบำบัดน้ำเสียของบ่อบำบัดจำลองที่มีระยะเวลาเก็บกักน้ำเสียเท่ากับ 5, 10 และ 20 วัน พบว่าระบบบำบัดจำลองมีประสิทธิภาพในการบำบัดซีโอดี 36.11, 40.74 และ 76.85 % ตามลำดับ ช่วงที่สองทำการเปรียบเทียบประสิทธิภาพในการบำบัดน้ำเสียด้วยแหนระหว่างบ่อบำบัดจำลองที่บรรจุและไม่บรรจุตัวกลางพลาสติกที่ติดตั้งหลอดไฟแอลอีดี (LED) สีแดงให้มีค่าความเข้มของแสงประมาณ 150 ไมโครโมล/ตร.ม.-วินาที และมีระยะเวลาเก็บกักน้ำเสียเท่ากับ 10 วัน พบว่าบ่อบำบัดจำลองที่บรรจุตัวกลางพลาสติกมีประสิทธิภาพในการบำบัดซีโอดีมากกว่าในบ่อบำบัดจำลองที่ไม่บรรจุตัวกลางพลาสติกอย่างมีนัยสำคัญ และช่วงที่สามทำการศึกษาประสิทธิภาพในการบำบัดสารเภสัชกรรมตกค้างในบ่อบำบัดจำลองที่บรรจุตัวกลางพลาสติกและติดตั้งหลอดไฟแอลอีดีสีแดงและมีระยะเวลาเก็บกักน้ำเสียเท่ากับ 10 วัน โดยนำซัลฟาเมโทซาโซลซึ่งเป็นยาปฏิชีวนะที่ย่อยสลายได้ยากมาผสมในน้ำเสียเข้าเพื่อจำลองให้น้ำเสียในระบบบำบัดมีสารเภสัชกรรมตกค้าง พบว่าระบบบำบัดจำลองมีประสิทธิภาพในการบำบัดซัลฟาเมโทซาโซลได้มากกว่า 99%
DOI: 10.17632/25x46xjyr5.2
title: Python Jupyter Notebook to Perform Automatic Microscopic Image Analysis by Moving Window Local Fourier Transform and Machine Learning

description: Python Jupyter Notebook together with exemplary images to perform automatic microscopic image analysis using moving window local Fourier Transform and Machine Learning data decomposition using Non-Negative Matrix Factorization (NMF). The number of decomposition components is obtained from prior PCA Scree Plot analysis.
DOI: 10.14457/tu.the.2018.1000
title: ความพึงพอใจของผู้ใช้ทางต่อความเรียบของผิวทาง

description: งานวิจัยนี้เป็นการศึกษาความพึงพอใจของผู้ใช้ทางในความเรียบของผิวทาง บนทางหลวงที่มีค่า IRI ที่แตกต่างกัน โดยในการศึกษาจะเน้นการทำแบบสอบถามสำรวจความพึงพอใจในความเรียบของผิวทาง จากกลุ่มตัวอย่างทั้งหมด 20 คน โดยทำการสำรวจทั้งผิวทาง Asphaltic concrete และผิวทาง Concrete จากการสำรวจความพึงพอใจในความเรียบของผิวทาง Asphaltic concrete พบว่ากลุ่มตัวอย่างเริ่มรู้สึกไม่พอใจในความเรียบของผิวทางที่มีค่า IRI มากกว่า 3.70 ส่วนความพึงพอใจในความเรียบของผิวทาง Concrete พบว่ากลุ่มตัวอย่างเริ่มรู้สึกไม่พอใจในความเรียบของผิวทางที่ค่า IRI มากกว่า 4.50.
DOI: 10.14457/tu.the.2018.1001
title: ผลของฝุ่นผงซากแผ่นวงจรอิเล็กทรอนิกส์ต่อสมบัติทางวิศวกรรมของซีเมนต์เพสต์

description: วิทยานิพนธ์นี้มีวัตถุประสงค์เพื่อศึกษาสมบัติทางวิศวกรรมของซีเมนต์เพสต์ผสมซากแผ่นวงจรอิเล็กทรอนิกส์แบบฝุ่นผง โดยทำการศึกษาสมบัติทางกายภาพและองค์ประกอบทางเคมีของปูนซีเมนต์และซากแผ่นวงจรอิเล็กทรอนิกส์แบบฝุ่นผง ทดสอบหาค่าความข้นเหลวปกติ ระยะเวลาก่อตัว ทดสอบกำลังรับแรงอัด การเปลี่ยนแปลงน้ำหนัก การขยายตัว และปริมาณแคลเซียมไฮดรอกไซด์ โดยนำซากแผ่นวงจรอิเล็กทรอนิกส์แบบฝุ่นผงมาแทนที่ปูนซีเมนต์ปอร์ตแลนด์ประเภทที่ 1 ในอัตราส่วนร้อยละ 0, 10, 20, 30, 40, และ 50 โดยน้ำหนัก ตามลำดับ ศึกษาในสภาวะการแช่ที่แตกต่างกัน 4 สภาวะ ภายใต้อุณหภูมิการอบที่อุณหภูมิห้อง (38°C), 70°C, 80°C และ 90°C ผลการศึกษาพบว่า ปริมาณความต้องการน้ำและระยะเวลาก่อตัวจะเพิ่มขึ้นตามปริมาณซากแผ่นวงจรอิเล็กทรอนิกส์แบบฝุ่นผงที่เพิ่มขึ้นและค่ากำลังรับแรงอัดจะมีค่าลดลงตามสัดส่วนของซากแผ่นวงจรอิเล็กทรอนิกส์แบบฝุ่นผงที่เพิ่มขึ้น โดยตัวอย่างที่ผ่านการอบที่อุณหภูมิ 80°C จะมีค่ากำลังรับแรงอัดมากที่สุด ซึ่งทุกสัดส่วนผสมมีค่ากำลังรับแรงอัดเพิ่มขึ้นตามระยะเวลาการบ่มที่มากขึ้น ซึ่งในการแช่น้ำจะได้ค่ากำลังรับแรงอัดที่มากที่สุด สำหรับการสูญเสียน้ำหนักจะพบว่าการเปลี่ยนแปลงน้ำหนักจะมีค่าที่น้อยลงตามปริมาณซากแผ่นวงจรอิเล็กทรอนิกส์แบบฝุ่นผงที่เพิ่มขึ้น โดยตัวอย่างที่แช่ในสารละลายแมกนีเซียมซัลเฟต จะมีร้อยละการเปลี่ยนแปลงน้ำหนักมากที่สุด ซึ่งการอบในอุณหภูมิที่สูงขึ้นจะสามารถลดการเปลี่ยนแปลงน้ำหนักได้ดีขึ้นอีกด้วย ในเรื่องการขยายตัวจะพบว่าค่าการขยายตัวจะน้อยลงตามปริมาณซากแผ่นวงจรอิเล็กทรอนิกส์แบบฝุ่นผงที่เพิ่มขึ้น โดยตัวอย่างที่แช่ในสารละลายโซเดียมซัลเฟตจะมีร้อยละการขยายตัวที่มากที่สุด ซึ่งการอบในอุณหภูมิที่สูงขึ้นจะสามารถลดการขยายตัวได้ดียิ่งขึ้น และผลการทดสอบปริมาณของแคลเซียมไฮดรอกไซด์จะมีค่ามากขึ้นตามสัดส่วนของซากแผ่นวงจรอิเล็กทรอนิกส์แบบฝุ่นผงที่เพิ่มขึ้น ส่งผลทำให้กำลังรับแรงอัดมีค่าลดน้อยลง ตามลำดับ
DOI: 10.14457/tu.the.2018.1002
title: ผลของเส้นใยพลาสติกพีวีซีต่อสมบัติทางวิศวกรรมของซีเมนต์เพสต์ผสมพาราฟิน

description: วิทยานิพนธ์นี้มีวัตถุประสงค์เพื่อศึกษาผลของเส้นใยพลาสติกพีวีซีต่อสมบัติทางวิศวกรรมของซีเมนต์เพสต์ผสมพาราฟิน โดยนำพาราฟินและเส้นใยพลาสติกพีวีซีแทนที่ปูนซีเมนต์ปอร์ตแลนด์ประเภทที่ 1 ในอัตราร้อยละ 20:0 15:5 10:10 5:15 0:20 โดยน้ำหนัก ตามลำดับ โดยทำการศึกษาสมบัติทางกายภาพและทางเคมีของปูนซีเมนต์ พาราฟินและเส้นใยพลาสติกพีวีซี ทดสอบหาค่าความข้นเหลวปกติ ระยะเวลาก่อตัว ทดสอบกำลังรับแรงอัด การเปลี่ยนแปลงน้ำหนัก และการขยายตัว ผลการศึกษาพบว่าปริมาณความต้องการน้ำจะเพิ่มขึ้นตามสัดส่วนเส้นใยพลาสติกพีวีซีที่เพิ่มขึ้นและในเรื่องของกำลังรับแรงอัดพบว่า จะมีค่ากำลังรับแรงอัดเพิ่มขึ้นตามสัดส่วนของเส้นใยพลาสติกพีวีซีที่เพิ่มขึ้น โดยตัวอย่างที่ทำการบ่มด้วยเตาอบไฟฟ้าที่อุณหภูมิ 80 องศาเซลเซียส จะมีค่ากำลังรับแรงอัดมากที่สุด ทุกสัดส่วนผสม และการแช่น้ำจะได้ค่ากำลังรับแรงอัดที่มากที่สุด สำหรับการสูญเสียน้ำหนักพบว่า การเปลี่ยนแปลงน้ำหนักจะมีค่าลดลงตามสัดส่วนเส้นใยพลาสติกพีวีซีที่เพิ่มขึ้น โดยตัวอย่างที่แช่ในสารละลายแมกนีเซียมซัลเฟต จะมีค่าร้อยละการเปลี่ยนแปลงน้ำหนักมากที่สุด ซึ่งการบ่มในอุณหภูมิสูงขึ้นจะช่วยลดการเปลี่ยนแปลงน้ำหนักได้ดียิ่งขึ้น ในเรื่องของการขยายตัวพบว่าค่าการขยายตัวจะมีค่าลดลงตามสัดส่วนเส้นใยพลาสติกพีวีซีที่เพิ่มขึ้น โดยตัวอย่างที่แช่สารละลายโซเดียมซัลเฟตจะมีร้อยละการขยายตัวที่มากที่สุด ซึ่งการบ่มที่อุณหภูมิสูงขึ้นจะช่วยลดการขยายตัวได้ดียิ่งขึ้น
DOI: 10.14457/tu.the.2018.1003
title: การทดสอบการรับน้ำหนักบรรทุกและตรวจวัดพฤติกรรมของโครงสร้างสะพานคอนกรีตอัดแรงแบบคานขึง

description: บทความนี้มีวัตถุประสงค์เพื่อศึกษาพฤติกรรมในการรับน้ำหนักบรรทุกของโครงสร้างสะพานแบบคานขึง ภายใต้แรงกระทำของรถบรรทุกทดสอบและภายใต้การจราจรปกติ โดยการตรวจวัดค่าการตอบสนองของโครงสร้างคานรูปกล่องและเคเบิ้ลขึง โดยพิจารณาโครงสร้างสะพานมหาเจษฎาบดินทรานุสรณ์ซึ่งมีลักษณะโครงสร้างแบบ Box Girder คอนกรีตอัดแรงต่อเนื่อง 3 ช่วงและมีเคเบิ้ลขึงจำนวน 96 เส้นช่วยในการรับแรงเป็นกรณีศึกษาและทำการตรวจวัดค่าความเครียดและค่าความถี่ธรรมชาติของ Box Girder เพื่อพิจารณาแรงภายในภายใต้ผลของโมเมนต์ดัดและการสั่นไหวของสะพาน และค่าความถี่ธรรมชาติในการสั่นไหวของเคเบิลขึงสะพานโดยนำโปรแกรมคอมพิวเตอร์ LabVIEW มาประยุกต์ใช้ในการตรวจวัดและประเมินผลการทดสอบโครงสร้างสะพานรวม น้ำหนักบรรทุกในการทดสอบสะพานประกอบด้วยรถบรรทุก 3 เพลา ขนาด 25 ตันจำนวน 9 ค้น โดยได้จัดวางรูปแบบของรถทดสอบเพื่อให้มีผลของโมเมนต์ดัดเทียบเท่ากับผลของน้ำหนักบรรทุกออกแบบ HS20-44 ของสะพาน และทำการทดสอบสะพานทั้งแบบ Static และ Dynamic Load Test จากผลการศึกษารูปแบบโครงสร้างของสะพานมหาเจษฎาบดินทรานุสรณ์พบว่ามีอัตราส่วนของความลึกสูงสุดของคานต่อความยาวช่วงหลักของสะพาน เท่ากับ 1/32 และอัตราส่วนของความสูงของเสาหอสะพานต่อความยาวช่วงหลักเท่ากับ 1/8 จากผลการตรวจวัดค่าความเครียดภายใต้น้ำหนักบรรทุกทดสอบแบบ Static พบว่าคานรูปกล่องของโครงสร้างสะพานแบบคานขึงมีพฤติกรรมการรับแรงในลักษณะเดียวกับพฤติกรรมของโครงสร้างสะพานแบบคานต่อเนื่องโดยมีเคเบิ้ลขึงช่วยรับภาระและกระจายแรงส่วนนี้เข้าสู่เสาขึง จากผลการพิจารณาตำแหน่งของแกนสะเทินโดยวิเคราะห์จากคุณสมบัติของหน้าตัดคานรูปกล่องจากแบบก่อสร้างพบว่ามีค่าใกล้เคียงกับตำแหน่งที่วิเคราะห์จากผลการตรวจวัดค่าความเครียดภายใต้โมเมนต์ดัดของ Box Girder โดยมีความแตกต่างเฉลี่ยอยู่ในช่วงระหว่าง 0.983% ถึง 1.009% ในส่วนของผลการตรวจวัดการสั่นไหวและการวิเคราะห์ค่าความถี่ธรรมชาติของเคเบิ้ลขึงสะพานพบว่ารูปแบบการสั่นไหวของเคเบิ้ลมีแนวโน้มในลักษณะ Harmonic และค่าความถี่ธรรมชาติมีการแปรผันสัมพันธ์กับแรงดึงของเคเบิ้ลขึงที่เพิ่มขึ้นและลดลงภายใต้ผลการเคลื่อนที่ของรถบรรทุกทดสอบ และจากผลการทดสอบน้ำหนักบรรทุกสะพานแบบ Dynamic ได้พิจารณาการตอบสนองในเชิงพลวัตของคานคอนกรีตอัดแรงรูปกล่องในรูปของ Dynamic Amplification Factor ของค่าความเครียด พบว่ามีค่าเฉลี่ยอยู่ระหว่าง 0.03 และ 0.05 เมื่อรถทดสอบคลานช้าๆ (5 km/hr) และมีแนวโน้มเพิ่มขึ้นโดยมีค่าอยู่ระหว่าง 0.07 และ 0.09 เมื่อรถทดสอบมีความเร็วสูงขึ้น (20 km/hr) และพบว่าระดับของการสั่นไหวของ Box Girder ภายใต้รถบรรทุกทดสอบมีค่าอยู่ระหว่าง -3.0 ถึง +3.0 mm/s นอกจากนี้พบว่าค่าความถี่ธรรมชาติในการสั่นไหวของ Box Girder ภายใต้โหมดการดัด 2 ลำดับแรกเท่ากับ 0.63 Hz และ 0.92 Hz ตามลำดับ
DOI: 10.14457/tu.the.2018.1004
title: การวิเคราะห์เชิงแผ่นดินไหวของเจดีย์โบราณ

description: วิทยานิพนธ์ฉบับนี้เป็นการวิเคราะห์เชิงแผ่นดินไหวของโบราณสถานสามแห่งคือ องค์เจดีย์วัดใหญ่ชัยมงคล องค์เจดีย์วัดสามปลื้ม และพระปรางค์วัดอรุณราชวรารามราชวรมหาวิหาร ด้วยวิธีไฟไนท์เอลิเมนท์ โดยพิจารณาใช้คลื่นแผ่นดินไหวที่คาบกลับ 225 ปีจากฐานข้อมูลของมาตรฐาน มยผ. 1301/1302-61 และพิจารณาคุณสมบัติเชิงกลของวัสดุแบบยืดหยุ่นเชิงเส้น การศึกษามีวัตถุประสงค์เพื่อวิเคราะห์หาขนาดสูงสุดของแรงเฉือนและโมเมนต์ดัดที่แต่ละระดับชั้นด้วยวิธีประวัติเวลาและประเมินบริเวณที่อาจได้รับความเสียหายโดยใช้ทฤษฎีการวิบัติของวัสดุแบบ Mohr-Coulomb และทำการเปรียบเทียบขนาดสูงสุดของแรงเฉือนและโมเมนต์ดัดที่ฐานของโครงสร้างที่วิเคราะห์ได้จากวิธีสเปกตรัมผลตอบสนองและวิธีประวัติเวลา รวมทั้งศึกษาถึงผลของโหมดการสั่นไหวระดับสูงที่มีต่อโครงสร้าง จากการศึกษาสรุปได้ว่าในกรณีเจดีย์วัดสามปลื้มและพระปรางค์วัดอรุณ ฯ นั้นคลื่นแผ่นดินไหวซึ่งมีคาบที่พิจารณาที่ 0.2 วินาทีคือคลื่นที่ส่งผลที่รุนแรงที่สุดในทุกระดับความสูง แต่สำหรับเจดีย์วัดใหญ่ชัยมงคลนั้นส่วนของโครงสร้างที่ต่ำกว่าระดับ 20 เมตรจะได้รับผลที่รุนแรงจากคลื่นแผ่นดินไหวที่มีคาบที่พิจารณาที่ 0.2 วินาที แต่ส่วนที่อยู่เหนือขึ้นไปจะได้รับผลที่รุนแรงจากคลื่นแผ่นดินไหวที่มีคาบที่พิจารณาที่ 1.0 วินาที ทั้งนี้บริเวณที่อาจเกิดความเสียหายของโครงสร้างทั้งสามได้แก่บริเวณปล้องไฉนและส่วนยอดของปรางค์ ขนาดสูงสุดของแรงเฉือนและโมเมนต์ดัดที่ได้จากวิธีสเปกตรัมผลตอบสนองมีค่าใกล้เคียงกับค่าโดยเฉลี่ยของวิธีประวัติเวลา โหมดการสั่นไหวระดับสูงมีความสำคัญต่อผลการวิเคราะห์สำหรับบริเวณส่วนล่างของโครงสร้าง และผลการวิเคราะห์จะมีความถูกต้องที่สามารถยอมรับได้เมื่อใช้จำนวนโหมดการสั่นไหวที่มีผลรวมของน้ำหนักประสิทธิผลประมาณร้อยละ 70 ขึ้นไป
DOI: 10.14457/tu.the.2018.1005
title: รูปแบบการสื่อสารในกระบวนการปรับทัศนคติของคณะรักษาความสงบแห่งชาติ (คสช.)

description: การศึกษาเรื่อง “รูปแบบการสื่อสารในกระบวนการปรับทัศนคติของคณะรักษาความสงบแห่งชาติ (คสช.)” มีวัตถุประสงค์เพื่อศึกษาถึงรูปแบบการสื่อสารและความรุนแรงในกระบวนการปรับทัศนคติและผลกระทบที่เกิดจากการปรับทัศนคติของ คสช. ทั้งต่อผู้ที่ถูกปรับทัศนคติและสังคมผู้วิจัยเก็บข้อมูลด้วยการสัมภาษณ์เชิงลึกกลุ่มตัวอย่างที่ถูกปรับทัศนคติ 11 คน ซึ่งสามารถแบ่งอาชีพได้6 กลุ่ม ได้แก่ นักกิจกรรม สื่อมวลชน ประชาชนทั่วไป นักการเมือง นักวิชาการ และ พระ และสัมภาษณ์นักวิชาชีพด้านกฎหมาย และสื่อมวลชนในประเด็นเรื่องผลกระทบของการปรับทัศนคติต่อสังคม โดยใช้ทฤษฎีการสื่อสาร และทฤษฎีความรุนแรงของ โยฮัน กัลตุง (Johan Galtung)นักวิชาการชาวนอร์เวย์มาเป็นแนวทางในการศึกษาเรื่องรูปแบบการสื่อสารและความรุนแรงในกระบวนการปรับทัศนคติของ คสช. รวมถึงผลกระทบของการปรับทัศนคติต่อผู้ถูกปรับทัศนคติและสังคมผลการศึกษาในประเด็นด้านรูปแบบการสื่อสาร พบว่า เจ้าหน้าที่ในฐานะผู้ส่งสารได้มีระดับของการสื่อสารระหว่างบุคคลตั้งแต่การสื่อสารที่มีแบบแผนเป็นทางการการสื่อสารกึ่งทางการและการสื่อสารแบบกันเองไม่มีแบบแผน และในการสื่อสารนั้นมีทั้งรูปแบบการสื่อสารทั้งการสื่อสารที่มองเห็นได้ชัดเจน อย่างการสื่อสารด้วยวัจนภาษาและการสื่อสารที่มองไม่เห็น แต่อาจรับรู้ได้ผ่านทางร่างกาย และการใช้อุปกรณ์ต่างๆอย่างการสื่อสารด้วยอวัจนภาษา อย่างไรก็ดียังพบว่า ผู้ถูกปรับทัศนคติในฐานะผู้รับสารได้มีการตอบโต้ผู้ส่งสารด้วยระบบการสื่อสารที่แตกต่างกันออกไปในแต่ละกรณีทั้งนี้ผลจากการศึกษาชี้ให้เห็นว่าในกระบวนการปรับทัศนคติมีการใช้ความรุนแรงทั้งความรุนแรงที่มองเห็นได้ชัดเจน และความรุนแรงเชิงโครงสร้าง ที่นับว่าเป็นความรุนแรงที่ไม่สามารถมองเห็นได้ชัดเจน อย่างเช่น การใช้ความรุนแรงเชิงโครงสร้างผ่านกฎหมายเพื่อเชิญบุคคลมาปรับทัศนคติโดยที่ประชาชนที่ถูกเรียกไปปรับทัศนคติไม่สามารถปฏิเสธกระบวนการเหล่านี้ได้อย่างไรก็ดีการศึกษาด้านผลกระทบของการปรับทัศนติต่อผู้ถูกปรับทัศนคติพบว่า มีทั้ง (1) ผลกระทบทางร่างกาย (2) ผลกระทบทางจิตใจ (3) การละเมิดสิทธิและเสรีภาพ ส่วนผลกระทบต่อสังคม พบว่า การปรับทัศนคติส่งผลกระทบต่อสังคมโดยรวม 2 ประการ คือ (1) การสร้างความหวาดกลัวในสังคม ซึ่งสร้างความหวาดกลัวให้กับสื่อมวลชน และประชาชนทั่วไป (2)ผลกระทบต่อระบบยุติธรรม